Αρ. Πρωτ. 121/2017

Αθήνα, 5 Δεκεμβρίου 2017

ΔΕΛΤΙΟ ΤΥΠΟΥ

Θέμα**: Χριστουγεννιάτικο παζάρι της καρδιάς 2017. Σας ευχαριστούμε!**

Ένα ακόμα παζάρι μας έδωσε το μήνυμα ότι υπάρχει δημόσιο Παιδοκαρδιοχειρουργικό Κέντρο που εμπιστευόμαστε, αλλά και ότι υπάρχουν άνθρωποι με ευαισθησίες, που στηρίζουν το καλό…

Από το πρωί της Κυριακής 3 Δεκεμβρίου 2017 βρεθήκαμε στον Ιερό Ναό Φανερωμένης Χολαργού, όπου μας επισκέφθηκαν εκατοντάδες κόσμου. Η δε προσέλευση ήταν τόση, που τα εκθέματα αγοράστηκαν εντός σύντομου χρονικού διαστήματος, πολύ προ της επίσημης λήξης του παζαριού! Συγχρόνως, όσοι παρευρέθησαν ενημερώθηκαν για το μοναδικό αυτό Κέντρο, το «Ειδικό Κέντρο Αντιμετώπισης Συγγενών Καρδιοπαθειών στα Παιδιά» (Ε.Κ.Α.Σ.ΚΑ.Π.), στο Νοσοκομείο Παίδων «Η ΑΓΙΑ ΣΟΦΙΑ» και για τα μεγάλα επιτεύγματά του.

Ευχαριστούμε θερμά τον προΐστάμενο, Αρχιμανδρίτη Συμεών Βενετσιάνο, τους ιερείς, το Εκκλησιαστικό Συμβούλιο και όλους τους συνεργάτες του Ιερού Ναού Φανερωμένης Χολαργού για την συγκινητική φιλοξενία και βοήθειά τους, τον Δήμαρχο Παπάγου-Χολαργού, κ. Ηλία Αποστολόπουλο, που στήριξε την προσπάθειά μας και έστειλε εκπροσώπους του να μας τιμήσουν, όλους τους τοπικούς και μη φορείς και μέλη άλλων Συλλόγων, καθώς και τους φίλους και περαστικούς, για την συμμετοχή τους. Να είστε βέβαιοι πως η αγάπη σας θα πιάσει τόπο…

Ευλογημένα Χριστούγεννα!

η Πρόεδρος η Γραμματέας

Χρυσάνθη Μιχαλοπούλου-Κοκολάκη Παναγιώτα Δούναβη